CELEX: 62019TN0708
Language: ro
Date: 2019-10-17 00:00:00
Title: Cauza T-708/19: Acțiune introdusă la 17 octombrie 2019 – Bujar/Comisia

13.1.2020   
            
            
               RO
            
            
               Jurnalul Oficial al Uniunii Europene
            
            
               C 10/36
            
         
      Acțiune introdusă la 17 octombrie 2019 – Bujar/Comisia
      (Cauza T-708/19)
      (2020/C 10/48)
      Limba de procedură: engleza
      
         Părțile
      
      
         Reclamant: Marcin Bujar (Woluwe-Saint-Lambert, Belgia) (reprezentant: R. Wardyn, lawyer)
      
         Pârâtă: Comisia Europeană
      
         Concluziile
      
      Reclamantul solicită Tribunalului:
      
                  —
               
               
                  anularea deciziei Comisiei din 20 decembrie 2018 și
               
            
                  —
               
               
                  obligarea Comisiei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă două motive.
      
                  1.
               
               
                  Primul motiv, întemeiat pe încălcarea articolului 11 alineatul (2) din anexa VIII la Statutul funcționarilor Comunităților Europene și a articolului 7 alineatul (1) din dispozițiile generale de punere în aplicare
                  
                              —
                           
                           
                              Anii de plată a contribuțiilor la sistemul de pensii transferabili ar trebui să fie calculați pe baza sumei realmente transferate, din care se deduce suma care reprezintă aprecierea capitalului între data la care a fost depusă cererea de transfer și data realizării efective a transferului;
                           
                        
                              —
                           
                           
                              Le PMO a săvârșit o eroare atunci când a calculat drepturile de pensie transferabile pe baza sumei furnizate de administrația națională în decizia provizorie, în condițiile în care suma efectiv transferată rezulta din aprecierea capitalului între data la care a fost depusă cererea de transfer și data realizării efective a transferului, și: un nou calcul al drepturilor de pensie de către autoritatea națională; aprecierea capitalului pentru perioada anterioară datei la care a fost depusă cererea de transfer.
                           
                        
            
                  2.
               
               
                  Al doilea motiv, întemeiat pe o îmbogățire fără justă cauză a Uniunii
                  
                              —
                           
                           
                              Calculul anilor de plată a contribuțiilor la sistemul de pensii transferabili pe baza unei sume provizorii care a făcut obiectul unui nou calcul și care nu corespundea numai aprecierii capitalului între data la care a fost depusă cererea de transfer și data realizării efective a transferului a condus la o îmbogățire fără justă cauză a Uniunii.